Hau long painim Jisas?
1.
Baibel i tokim yumi olsem olgeta man i nidim God long lusim sin bilong ol na long kisim bek ol. Em i tokim yumi olsem mipela i bin tanim na go long we long God husat i bin wokim yumi na olgeta taim mipela i wokim na i stap long laip ino wanbel wantaim laik bilong God.
Rom 3:23
“Yumi olgeta man yumi bin mekin sin, na yumi no inap i stap wantaim God long heven.”
2.
Sapos mipela i tanim na i go long God na kisim em, bai mipela i luksave long bikpela samting tru long graun. Tanim bel na kamap pikinini bilong God long olgeta laip taim bilong yumi long graun na bilong oltaim oltaim. Sapos mipela i no tanim bel na i go long God na kisim em, bai mipela i lus.
Rom 6:23
“Sin i save givim pe long ol wokboi bilong en. Dispela pe em dai tasol. Tasol God i save givim nating presen long yumi, em laip i stap oltaim. Dispela laip yumi kisim long wok bilong Jisas Krai, Bikpela bilong yumi.”
3.
Mipela inap long mekim long sin bilong mipela yet, tasol God i mekim na rausim sin bilong yumi taim em i salim Krais i kam long graun.
Rom 5:8
“Tasol yumi stap yet olsem ol manmeri bilong mekim sin, na Krais i bilong helpim yumi. Long dispela pasin God i bin soim yumi olsem, em i laikim yumi moa yet.”
4.
God i mekim ol dispela long wanem, em i laikim yumi tumas na em i no laikim bai yumi i lus oltaim nogat.
Jon 3:16
“God i gat wanpela Pikinini tasol i stap. Tasol God i laikim tumas olgeta manmeri bilong graun, olsem na em i givim dispela wanpela Pikinini long ol. Em i mekim olsem bilong olgeta manmeri i bilip long em ol i no ken lus. Nogat. Bai ol i kisim laip i stap gut oltaim oltaim.”
5.
Long tanim bel i minim long stat wantaim long autim olgeta sin bilong yu. Yu toktok long God: God mi sori long wanem mi bin mekim sin na mi laik yu lusim sin bilong mi insait long Jisas, inap bai yu lusim sin bilong mi na olgeta rong we mi bin wokim long yu na long ol arapela manmeri. Long Baibel em i tok olsem God i rausim olgeta sin bilong yu pinis.
1 Jon 1:9
“Tasol sapos yumi autim sin bilong yumi, orait yumi giamanim bel bilong yumi yet, na tok tru i no i stap long bel bilong yumi.”
6.
Dispela em i wanem em i minim long kamap nupela gen: long lusim olpela laip bilong yumi na statim nupela laip waintaim Jisas. Long lusim bihain olpela laip tu i minim long askim manmeri long lusim sin sapos mipela i bin mekim rong long ol arapela rot.
Jon 3:3
Jisas i bekim tok bilong en olsem, “Tru tumas mi tokim yu, sapos man i no kamap nupela gen, em i no inap lukim kingdom bilong God.”
7.
Taim mipela i kisim Jisas olsem man bilong kisim bek yumi na kamap nupela gen mipela i kamap pikinini bilong God. God em yet i go insait long bel bilong yumi tru long Holi Spirit. Holi Spirit bai i helpim yumi long stap olsem pikinini bilong em long laik bilong en na as bilong laip bilong yumi.
Jon 1:12
“Tasol sampela manmeri i kisim em, em ol lain i bilip long nem bilong em. Na em i givim namba long ol bai ol i ken kamap pikinini bilong God.”
2 Korin 5:5
“God yet i bin redim yumi bilong kisim dispela laip, na em i bin givim Holi Spirit long yumi. Holi Spirit em i olsem namba wan hap bilong ol gutpela samting God i laik givim long yumi. Na yumi kisim Holi Spirit pinis, olsem na yumi ken save, tru tumas bai yumi kisim olgeta arapela samting tu.”
8.
Tasol i no gat ol arapela rot bilong tanim bel? Baibel i tokim yumi olsem Jisas em wanpela tasol na em man bilong kisim bek.
Jon 14:6
“Na Jisas i tokim em olsem, “Mi yet mi rot, na mi as. I no gat wanpela man inap i kam long Papa long narapela rot. Nogat. Long mi tasol.”
Baibel i tok olsem na tu sapos i gat planti bik nem long, long taim i gat wanpela nem tasol em nem bilong Jisas, we em i helpim man long tanim bel long sin.”
Aposel 4:12
"I no gat narapela man i inap kisim bek yumi. Nogat. Long nem bilong Jisas wanpela tasol yumi olgeta manmeri bilong graun inap i stap gut. Em wanpela tasol God i bin makim bilong kisim bek yumi."
9.
Salvesen God i givim yumi taim yumi kisim Jisas Krais olsem man bilong kisim bek yumi. Em i salvesen we i givim bai marimari bilong God na long bikpela laikim bilong em long yumi. Em i presen we yumi i ken kisim, i no mekim sampela kain gutpela pasin o mekim prea, kain spesol longpela prea.
Nogat. Yumi i ken kam olsem yumi yet.
Efesus 2:8-10
"Yupela i bilip long Krais, na long marimari bilong God tasol, God i kisim bek yupela. Dispela em i no samting yupela yet i mekim. Nogat. God i givim nating long yupela. Em i no olsem pe bilong wok bilong wok yupela i mekim. Olsem na i no gat wanpela man em inap litimapim nem bilong em yet. Long Krais Jisas God i mekim yumi i kamp ol nupela manmeri, bilong yumi ken wokabaut long rot bilong gutpela pasin bipo yet God i redim pinis bilong yumi ken wakabaut long en."
10.
Taim yu wokim wanem samting i bin toktok long antap, em i gutpela sapos yu tokim famili bilong you, pren bilong yu na ol lain long skul o long wokples o wanem hap yu livim laip bilong yu na we yu i bin save. Long wokim dispela yu litimapim God na long kamapim kingdom bilong em an long semtaim olsem taim yu luksave long insait bel isi na amamas long wanem yu i pikinini bilong God.
Na tu ridim Baibel na bai yu save gut long Jisas!
Rom 10:9-10
Sapos yu tokaut klia long Jisas em i Bikpela, na sapos long bel bilong yu bilip long God i bin kirapim bek em long matmat, orait bai God i kisim bek yu. Long bel yumi save bilip na God i kolim yumi stretpela manmeri. Na long maus yumi save autim bilip bilong yumi na God i ksim bek yumi.
Ating yu bai prea dispela prea:
“Dia God. Tenk yu long lusim olgeta sin bilong mi. Tenk yu long kisim mi olsem pikinini bilong yu. Tenk yu, Bikpela Jisas, long dai antap long diwai kros long sin bilong mi. Tenk yu Holi Spirit, yu stap insait long bel bilong mi na bai helpim mi long livim olsem Kristen. Helpim mi na givim mi strong long tokim ol arapela olsem mi i bin save long nem bilong Jisas. Amen.”
Ol Aposel Bilip
Mi bilip long God, long Papa i gat olgeta strong, man husait i kamapim heven na graun.
Mi bilip long Jisas Krai,
Pikinini tru bilong God, Bikpela bilong yumi, husait i gat bel tru long Holi Spirit, kamap long yangpela meri Maria, karim pain aninit long Pontias Pailet, na i hangamap, dai, na i planim; em i go daun long dai. Long namba tri de em i kirap bek gen; em i go antap long heven, em i sindaun long han sut bilong Papa, na em bai kam long skelim ol lain i stap laip na ol lain i dai.
Mi bilip long Holi Spirit, long Holi Katlik sios, kominion bilong Kristen, long lusim sin, long kirap bek bilong bodi, na long laip i stap oltaim oltaim.
Amen.
Beten Bilong Bikpela
Papa bilong mipela, yu stap long heven, nem bilong yu i mas stap holi. Kingdom bilong yu i mas i kam. Mipela mas bihainim laik bilong yu long graun olsem ol i save bihainim long heven. Nau yu ken givim mipela kaikai inap long dispela de. Nau yu ken lusim ol rong bilong mipela, olsem mipela i save lusim ol rong ol arapela i mekim long mipela. Na yu no ken larim ol traim i kamap long mipela. Tasol yu ken tekewe mipela long ol samting nogut. Pauwa na glori i bilong yu nau na oltaim oltaim.
Amen.
Taim yu kamap Kristen em i namba wan long yu painim Kristen sios we yu i ken bung wantaim ol arapela Kristen. Painim rot bilong yu long bung we Jisas Krais em i stap long namel na we yu i gat sans long livim aut gutnius long olgeta de laip.
tpi_Latn unk tpi_Latn lus_Latn tpi_Latn unk tpi_Latn lus_Latn tpi_Latn unk tpi_Latn lus_Latn tpi_Latn unk tpi_Latn tpi_Latn tpi_Latn unk tpi_Latn tpi_Latn tpi_Latn unk tpi_Latn tpi_Latn tpi_Latn unk tpi_Latn tpi_Latn tpi_Latn tpi_Latn tpi_Latn unk tpi_Latn tpi_Latn tpi_Latn tpi_Latn tpi_Latn tpi_Latn unk tpi_Latn tpi_Latn tpi_Latn tpi_Latn unk tpi_Latn tpi_Latn lus_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn tpi_Latn knc_Latn tpi_Latn tpi_Latn knc_Latn tpi_Latn